بادل گپتا

بادل گپتا ، پیدائش: 1912ء - وفات: 8 دسمبر، 1930ء) بنگال کے مشہور انقلابی اور تحریک آزادی ہند کے مجاہد تھے۔ بادل گپتا 1912ء کو موضع پوربا، سمہولی، پرگنہ بکرم پور، ضلع ڈھاکہ، بنگال پریزیڈنسی (حالیہ بنگلہ دیش) میں پیدا ہوئے۔ وہ طالبِ علم ہی تھے کہ برطانوی راج کے خلاف قومی تحریک میں سرگرم حصہ لیا۔ انقلابی پارٹی اور بنگال والٹیئرز کے کارکن تھے۔ انھوں نے بنوئے باسو اور دنیش گپتا کے ہمراہ 8 دسمبر 1930ء کو کلکتہ کے ڈلہوذی اسکوائر میں واقع رائٹرز بلڈنگ کے اندر کرنل این ایس سیمسن (Col. N. S. Simpson) انسپکٹر جنرل جیل خانہ جات کے قتل میں حصہ لیا۔ گرفتاری سے بچنے کے لیے اسی روز پوٹاشیم سائنائڈ کھا کر خودکشی کرلی۔شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 427 تقسیم ہند کے کے بعد ڈلہوذی اسکوائر کو یادگار کے طور پر بینوئے-بادل-دنیش باغ (Benoy-Badal-Dinesh Bagh) یعنی بی بی ڈی باغ کر دیا گیا۔

 حوالہ جات 
 بنوئے باسو
 بی بی ڈی باغ

 حوالہ جات 

زمرہ:1912ء کی پیدائشیں
زمرہ:1930ء کی وفیات
زمرہ:بھارتی انقلابی
زمرہ:آزادی ہند کی انقلابی تحریک
زمرہ:ضلع منشی گنج کی شخصیات
زمرہ:کولکاتا کی شخصیات
زمرہ:بنگالی شخصیات
زمرہ:مغربی بنگال سے آزادی ہند کے فعالیت پسند
زمرہ:ویکی ڈیٹا سے مختلف مختصر وضاحت